Мамадыш туган якны өйрәнү музее

Мамадыш туган якны өйрәнү музее () — Татарстанның Мамадыш шәһәрендә урнашкан муниципаль мәдәният оешмасы (музей). Мамадыш төбәге тарихы һәм этнографиясе белән белән таныштыра.

 Филиаллар 
 Тәкәнеш туган якны өйрәнү музее
 Шәйхи Маннур музей-китапханәсе (Тулбай)
 Фәрит Яруллин музее (Кече Сон)

 Тарих 
Музейга 1981 елда ТАССР атказанган мәдәният хезмәткәре, Бөек Ватан сугышында катнашкан укытучы Елизавета Михаил кызы Андронова тарафыннан нигез салына. Музейның мәйданы әүвәл 195 кв. м. тәшкил итә. 2011 елда музей яңартыла һәм мәйданы 648 кв. метрга кадәр арттырыла. 2015 елның февралендә ТР атказанган сәнгать эшлеклесе С. И. Матвеев җитәкчелегендә яңа экспозиция төзелә, 9 майда яңартылган музей тамашачылар кабул итә.

 Бина 
Музей XIX гасырның икенче яртысында төзелгән бинада урнашкан. Әлеге бина — төбәк дәрәҗәсендәге XIX гасыр архитектура һәм тарих һәйкәле.

 Экспонатлар 
Музей фондында 5 323 саклау берәмлеге (3 275 - төп фондта, 2 048 -  фәнни-ярдәмче фондта) саклана, шул исәптән, сәүдәгәр К. Н. Щербаков коллекциясендәге экспонатлар (имәннән ясалган язу өстәле һәм ике көзге), этнография, нумизматика һәм археология әйберләре.

Музейда 10 зал бар: археология, этнография, сәүдәгәрләр, Беренче бөтендөнья, Ватандашлар һәм Рус-япон сугышлары, Бөек Ватан сугышы, Советлар Берлеге чоры, хәзерге заман, балалар иҗаты, күргәзмәләр һәм Хәрби Дан залы.

Аерым экспозиция төбәктә яшәүче халыкларның (татар, рус, керәшен, мари, удмурт) көнкүрешенә һәм кәсепләренә багышланган.

 Экскурсияләр 
 Шәһәрем тарихы. Мамадыш шәһәре буенча автобуста һәм җәяүле экскурсия. ХVIII, XIX, XX гасырлар архитектура һәйкәлләре (Изге Чынаяк, Преподобная Ксения чиркәве, Үзәк мәчет, Советлар урамы, Музей, Нократ елга яры) белән танышу.
 Гасырлар аша тарихка кагыл. Бер сәгатьлек җәяүле экскурсия. Истәлекле урыннар һәм шәһәрнең тарихи кыйммәткә ия булган биналары, урамнары белән танышу. 
 Төбәк тарихы. Музей буенча гомуми экскурсия.

 Сылтамалар 
  Мамадышский краеведческий музей . Музеи России

 Искәрмәләр 

Төркем:Әлифба буенча музейлар
Төркем:Мамадыш районы музейлары
Төркем:Туган якны өйрәнү музейлары